stanford-oval/wikipedia huggingface dataset:
Tyttökuningas

| Tyttökuningas> The Girl King |
| --- | --- |

Ohjaaja:  Mika Kaurismäki
Käsikirjoittaja:  Michel Marc Bouchard
Tuottaja:   Mika Kaurismäki  Anna Stratton  Arnie Gelbart  Rainer Kölmel  Wasiliki Bleser  Martin Persson 
Säveltäjä:  Anssi Tikanmäki
Kuvaaja:  Guy Dufaux
Leikkaaja:  Hans Funck
Pukusuunnittelija:  Marjatta Nissinen
Lavastaja:   Petri Neuvonen  Markku Pätilä 
Pääosat:   Malin Buska  Sarah Gadon  Michael Nyqvist  Lucas Bryant  Laura Birn  Hippolyte Girardot  Peter Lohmeyer  François Arnaud  Patrick Bauchau  Martina Gedeck 
Valmistustiedot
Valmistusmaa:   Suomi  Kanada  Saksa  Ruotsi 
Tuotantoyhtiö:   Marianna Films  Triptych Media  Starhaus Filmproduktion  Galafilm  Anagram 
Levittäjä:  ADS Service K-Films Amerique
Ensi-ilta:   2015-12-1111. joulukuuta 2015  
Kesto:  106 minuuttia
Alkuperäiskieli:  englanti
Aiheesta muualla
IMDb
Elonet
Infobox OKNimi-testi OK: 
Tyttökuningas (engl. The Girl King) on vuonna 2015 ensi-iltansa saanut historiallinen draamaelokuva, jonka on ohjannut Mika Kaurismäki. Se kertoo kuningatar Kristiinan elämästä Ruotsin hallitsijana 1600-luvulla. Elokuva syntyi kansainvälisenä yhteistuotantona, ja se kuvattiin Suomessa Turun seudulla. Suuri osa kuvauksista tehtiin Turun linnassa. Päähenkilöä näyttelee ruotsalainen Malin Buska, ja käsikirjoituksesta vastasi Michel Marc Bouchard. Elokuvassa puhutaan englantia ja jonkin verran ranskaa.
Elokuvan kirjoitti kanadalainen Michel Marc Bouchard, jonka ranskankielinen alkuperäiskäsikirjoitus käännettiin kuvauksia varten englanniksi. Kaurismäen mukaan englanninkielinen toteutus oli ainoa järkevä ratkaisu elokuvan kannalta, vaikka todellisuudessa aikakauden hovikieli olikin ranska. Elokuvassa käsiteltyjä aiheita ovat muun muassa kolmikymmenvuotinen sota, vapaa tahto, tieteiden vaaliminen sekä Kristiinan ja hovineito Ebba Sparren välinen suhde. Sparrea näyttelee Sarah Gadon ja Kristiinan holhoojaa Michael Nyqvist. Tyttökuninkaan kuvauksiin käytettiin 37 päivää, ja sen valmistaminen maksoi noin 6,5 miljoonaa euroa. Mika Kaurismäen mukaan historiallisen elokuvan tekemisen perinteet puuttuvat Suomesta, joten tuotantohenkilökunta oli alusta pitäen itse vastuussa pukujen ja lavastusten toteuttamisesta.
Rooleissa

| 0 | 1 | 2 |
| --- | --- | --- |
|  Malin Buska  | … |  kuningatar Kristiina   |
|  Sarah Gadon  | … |  kreivitär Ebba Sparre   |
|  Michael Nyqvist  | … |  valtakunnankansleri Axel Oxenstierna   |
|  Lucas Bryant  | … |  kreivi Johan Oxenstierna   |
|  Laura Birn  | … |  kreivitär Erika Erksein   |
|  Hippolyte Girardot  | … |  suurlähettiläs Pierre Hector Chanut   |
|  Peter Lohmeyer  | … |  Tukholman piispa   |
|  François Arnaud  | … |  Karl Gustav Kasimir   |
|  Patrick Bauchau  | … |  René Descartes   |
|  Ville Virtanen  | … |  tohtori Van Wullen   |
|  Martina Gedeck  | … |  Brandenburgin Maria Eleonora   |
|  Timo Torikka  | … |  Isä Viogué   |
|  Lotus Tinat  | … |  kuningatar Kristiina nuorena   |
|  Jannis Niewöhner  | … |  kreivi Jakob de la Gardie   |
|  Mikko Leppilampi  | … |  kreivi Magnus de la Gardie   |
|  Sampo Sarkola  | … |  teologian opiskelija   |
|  Samuli Edelmann  | … |  kuningas Kustaa II Adolf   |
|  Pertti Sveholm  | … |  Kristiinan valmentaja   |
|  Jarmo Mäkinen  | … |  kenraali   |
Vastaanotto

Tyttökuningas sai maailmanensi-iltansa Montrealin kansainvälisillä elokuvajuhlilla 4. syyskuuta 2015. Siellä Malin Buskalle myönnettiin parhaan naisnäyttelijän palkinto ja Tyttökuningas valittiin yleisön suosikiksi. Suomessa elokuvan ensi-ilta oli 11. joulukuuta 2015. The Hollywood Reporter -lehden kriitikko Stephen Dalton arvosteli elokuvaa siitä, että se asettaa siirappisen melodraaman tunteellisen, psykologisen ja poliittisen syvyyden edelle.
Aiheesta muualla

Tyttökuningas Internet Movie Databasessa (englanniksi)
Puolan Fed Cup -joukkue

| 0 | 1 | 2 |
| --- | --- | --- |
Puolan Fed Cup -joukkue
Kapteeni: Dawid Celt
ITF-ranking: 26.
Ensimmäinen vuosi: 1966
Vuodet: 38
Maaottelut (V–T): 123 (65–58)
Vuodet maailmanlohkossa: 13
Päivitetty: 26.2.2019
Puolan Fed Cup -joukkue edustaa Puolaa Fed Cupissa. Se toimii Puolan Tennisliiton alaisuudessa. Puola osallistui Fed Cupiin ensimmäisen kerran vuonna 1966. Kaiken kaikkiaan Puola on pelannut 123 maaottelua, joista voittanut 65 ja hävinnyt 58. Puola on päässyt parhaimmillaan puolivälieriin vuonna 1992.
Vuoden 2019 Fed Cupissa pelanneet

Alicja Rosolska
Iga Świątek
Magdalena Fręch
Maja Chwalińska
Magda Linette
Verdiana

Pyhä Verdiana (myös Veridiana tai Viridiana; 1182 Castelfiorentino, Firenze, Italia – 1242 Firenze, Italia) oli köyhän mutta ylhäisen perheen lapsi josta tuli myöhemmin pyhiinvaeltaja ja erakko. Hän teki pyhiinvaellukset Roomaan ja Compostellaan. Nainen rupesi erakoksi 26-vuotiaana, eli pienessä sellissä kappelin yhteydessä 34 vuotta ja otti vastaan sekulaarifransiskaanien sääntökuntapuvun pyhältä Franciskus Assisilaiselta vuonna 1211. Hän eli seuraavan 9 paavin hallintokausien aikana: Lucius III (1181-1185), Urbanus III (1185-1187), Gregorius VIII (1187), Klemens III (1187-1191), Celestine III (1191-1198), Innocentius III (1198-1216), Honorius III (1216-1227), Gregorius IX (1227-1241) ja Celestine IV (1241). Paavi Klemens VII kanonisoi hänet 1533, hän on Italian Castelflorentinon ja Firenzen suojeluspyhimys, häntä kuvataan käärmeillä ja hänen muistopäiviään vietetään 1. ja 16. helmikuuta.
Renée Fleming

| Renée Fleming |
| --- | --- |
 Renée Fleming vuonna 2009
Henkilötiedot
Syntynyt: 14. helmikuuta 1959 (ikä 65) Indiana, Pennsylvania
Ammatti:  laulaja, muusikko
Muusikko
Aktiivisena:  1981–
Tyylilajit:  ooppera, taidemusiikki
Levy-yhtiöt:  Decca Classics
Aiheesta muualla
Kotisivut
  [ Muokkaa Wikidatassa ] [ ohje ]  
Renée Fleming (s. 14. helmikuuta 1959 Indiana, Pennsylvania) on yhdysvaltalainen sopraano. Hänen repertuaariinsa on kuulunut muun muassa barokkioopperaa, W. A. Mozartia, bel cantoa, Verdiä, Massenet'ta, Puccinia, Richard Straussia, nykyoopperaa ja lauluja eri aikakausilta.
Fleming valmistui vuonna 1981 State University of New Yorkista, Potsdamista oppiarvolla musiikin opetuksesta. Hän jatkoi opintojaan Eastman School of Musicissa. Vuosina 1983–1987 Fleming opiskeli Juilliard Schoolissa. Siellä hän tapasi laulunopettaja Beverley Johnstonin, joka on opettanut häntä pitkin uraa. Fleming sai myös vuoden opetusta Arleen Augérilta Fulbright-stipendin turvin. Vuonna 1988 hän voitti Metropolitan Opera National Council Auditionsin, George London -palkinnon ja Eleanor McCollum -kilpailun.
Fleming esiintyi Houston Grand Operassa vuonna 1988 Figaron häissä Kreivittärenä. New York City Operan -debyyttinsä hän teki vuonna 1989 Mimin roolissa La bohèmessa. Covent Garden -debyytti tapahtui vielä samana vuonna Cherubinin Médéessa. Vuonna 1991 Fleming teki ensiesiintymisensä Metropolitan-oopperassa jälleen Kreivittärenä, jona hän myös teki debyyttinsä muun muassa Wienin valtionoopperassa (1993). La Scalan -debyytti tapahtui vuonna 1993 Donna Elviran roolissa. Fleming tulkitsi Evan roolin Bayreuthin musiikkijuhlilla 1996.
Fleming esitti Rosinan roolin Coriglianon The Ghosts of Versailles'sa vuonna 1991, Madame Tourvelin roolin Conrad Susan Dangerous Liaisonsissa 1994 ja Blanche DuBois'n roolin André Previnin A Streetcar Named Desiressä (1998).
Fleming on 12-kertainen Grammy-ehdokas. Hän on voittanut kolme Grammya, vuosina 1996, 1999 ja 2010. Hän on saanut Ruotsin Polar Music Prizen (2008). Hänellä on Royal Academy of Musicin kunniajäsenyys (2003) sekä kunniatohtorin arvo Juilliard Schoolista (2003). Hän on vuodesta 2005 ollut Kunnialegioonan Chevalier.
Valikoitu diskografia

Donizetti: Rosmonda d'Inghilterra, Opera Rara 1994
Hersch etc: Haunted Heart, Decca 2005
Strauss: Daphne, Decca 2005
Rodgers etc: Broadway, Decca 2018
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive). (englanniksi)
Venäjän federaation luonnonvara- ja ympäristöministeriö

| Venäjän federaation luonnonvara- ja ympäristöministeriö Министерство природных ресурсов и экологии Российской Федерации |
| --- | --- |

 Ministeriön rakennus Moskovassa.
Perustettu:  2008
Sijainti:  Moskova
Valtio:  Venäjä
Ministeri:  Aleksandr Kozlov
Aiheesta muualla
Sivusto
Venäjän federaation luonnonvara- ja ympäristöministeriö (ven. Министерство природных ресурсов и экологии Российской Федерации, Ministerstvo prirodnyh resursov i ekologii Rossijskoi Federatsii) on Venäjän federaation ministeriö.
Ministerit

2004–2012: Juri Trutnev
2012–2018: Sergei Donskoi
2018–2020: Dmitri Kobylkin
2020– Aleksandr Kozlov
Aiheesta muualla

Kuvia tai muita tiedostoja aiheesta Venäjän federaation luonnonvara- ja ympäristöministeriö Wikimedia Commonsissa
Vanhakartano (täsmennyssivu)

Vanhakartano voi viitata seuraaviin paikkoihin:
Vanhakartano, Espoon kaupunginosa
Vanhakartano, kartano Porissa
Köyliönkartano, myös Vanhakartanona tunnettu kartano Köyliössä
Yläneen kartano, myös Vanhakartanona tunnettu kartano Yläneellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vanhakartano”, voi hakea sivunnimihaulla, laajalla sivunnimihaulla tai tekstihaulla.
Venäjän federaation opetusministeriö

| Venäjän federaation opetusministeriö Министерство просвещения Российской Федерации |
| --- | --- |

Perustettu:  2018
Sijainti:  Moskova
Valtio:  Venäjä
Ministeri:  Sergei Kravtsov
Aiheesta muualla
Sivusto
Venäjän federaation opetusministeriö (ven. Министерство просвещения Российской Федерации, Ministerstvo prosveštšenija Rossijskoi Federatsii) on Venäjän federaation ministeriö.
Ministerit

2018–2020: Olga Vasiljeva
2020– Sergei Kravtsov
Aiheesta muualla

Kuvia tai muita tiedostoja aiheesta Venäjän federaation opetusministeriö Wikimedia Commonsissa
Uusnatsismi

Uusnatseja Venäjällä.
Uusnatsismi on toisen maailmansodan jälkeen syntynyttä poliittista liikehdintää, joka tähtää kansallissosialismin eli natsismin tai jonkin sen muunnelman elvyttämiseen. Skinhead-alakulttuuri liittyy uusnatsismiin siten, että he ovat toimineet värväystoiminnan  sisäänheittäjinä uusnatsismiin. Uusnatsit usein käyttävät maihinnousukenkiä ja pilottitakkeja.
Uusnatsismi Suomessa

Suomen vastarintaliike  vastustaa muun muassa kapitalismia, kommunismia, sionismia, monikulttuurisuutta ja Euroopan unionia.
Uusnatsismi Saksassa

Kansallissosialistiset järjestöt lakkautettiin toisen maailmansodan jälkeen useimmissa Euroopan maissa. Saksan liittotasavallassa perustettiin vuonna 1949 Sosialistinen Valtakunnanpuolue, joka kiellettiin vuonna 1952. Natsismin suosio pysyi vähäisenä 1960-luvulle asti. Kun jo hävinneeksi uskottu liike alkoi nousta, ryhdyttiin puhumaan uusnatsismista.
Saksojen yhdistymisen jälkeen 1990-luvulla uusnatsiryhmittymät saivat lisäkannattajia, etenkin entisen Saksan demokraattisen tasavallan nuorison joukosta. Tämän arvellaan olevan seurausta talousromahduksesta, korkeasta työttömyydestä ja Saksojen yhdistymisen tuottamasta kansallismielisyyden voimistumisesta. Osa uusnatsiryhmistä on harjoittanut väkivaltaa ulkomaalaisia ja varsinkin Euroopan ulkopuolelta tulleita vastaan. Saksan hallituksen vuoden 2006 selonteon mukaan uusnatsien terrorismi vaati yli 100 kuolonuhria Saksojen yhdistymisen jälkeen.
Saksan Vapaat nationalistit sai alkunsa 1990-luvun alun ”oikeistolaisista” talonvaltauksista.
Uusnatsismi Venäjällä

Venäjällä oli erityisesti vuosina 2004–2010 vallalla maahanmuuttovastaisuus, ja silloin syntyi uusnatsistisia skiniryhmiä. Aggressiot kohdistuivat usein keskiaasialaista syntyperää oleviin. Viranomaiset tukahduttivat toiminnan, ja Ulkopoliittisen instituutin tutkijan Jussi Lassilan mukaan ilmiö hävisi lähes täysin.  Uusnatsismi elpyi hetkeksi vuonna 2014 Venäjän vallattua Krimin muun muassa Aleksandr Barkašovin johdolla.
Tunnukset

Uusnatsien tunnukset perustuvat natsi-Saksan tunnuksiin, hakaristiin ja puna-valko-mustaan lippuun. Hakaristi on usein korvattu muunnelmilla (varsinkin Saksassa, jossa se on laiton) tai riimuilla. Esimerkiksi numero 88 vastaa kahta peräkkäistä aakkoston kahdeksatta kirjainta H ja on siten lyhenne sanoista ”Heil Hitler”. Numero 14 merkitsee valkoisen ylivallan kannattajan David Lanen kuuluisaksi tekemää 14-sanaista lausetta: ”We must secure the existence of our people and a future for white children” eli vapaasti käännettynä ”Meidän on turvattava kansamme olemassaolo ja tulevaisuus valkoisille lapsille.”
Uusnatsistisilla veljeskunnilla on 150 salaista koodia, joilla he viestittävät aatteistaan. He käyttävät nykyisin myös palestiinahuiveja, joiden tarkoitus on osoittaa, että he vastustavat Israelia.
Uusnatsit marssivat joinain ”juhlapäivinä” kuten Adolf Hitlerin syntymäpäivänä 20. huhtikuuta, sekä Rudolf Hessin kuolinpäivänä 17. elokuuta. Saksassa nämä marssit on ajoittain kielletty, kuten myös natsi-Saksan aikaiset marssit yms. natsisymbolit. Niiden sijaan uusnatsit ovat käyttäneet muun muassa Richard Wagnerin, Carl Orffin, Bedřich (Friedrich) Smetanan ja Jean Sibeliuksen musiikkia.
Hypermaskuliininen identiteetti

Sosiologian professorin Ann-Dorte Christensenin mukaan uusnatsistisessa liikkeessä rakennetaan väkivaltaan perustuvaa hypermaskuliinista identiteettiä. Tämä karkottaa naisia liikkeestä ja tuottaa uusnatseille homososiaalisen yhteisön. Uusnatsit voivat kuvata itseään esimerkiksi valkoisiksi arjalaisiksi sotureiksi.
Kirjallisuutta

Bjurwald, Lisa: Euroopan häpeä: Rasistien voittokulku.  ((Europas skam: Rasister på frammarsch, 2011.) Suomennos: Taru Laiho)  Helsinki:  Art House, 2011.  ISBN 978-951-884-484-9.
Tamminen, Tapio: Kansankodin pimeämpi puoli.  Atena, 2015.  ISBN 978-952-300-127-5.
Aiheesta muualla

Kuvia tai muita tiedostoja aiheesta Uusnatsismi Wikimedia Commonsissa
Uusnatsismi. Ylen Elävä arkisto.
Supo: Uusnatsismi on Suomessa sisäpiiritouhua Ylen uutiset 19.1.2010.
Uusnatsi Pekka Siitoin pidätetään vuonna 1977.
Jotkut uusnatsit käyttävät natsi-Saksan lippua. Saksassa ja eräissä muissa maissa se on kielletty.
Ruotsin ja Suomen vastarintaliikkeiden tunnus.
Rainer Palas

Aulis Leonard Rainer Palas (29. elokuuta 1933 Helsinki – 3. elokuuta 2021 Helsinki) oli suomalainen pianisti ja pedagogi.
Palas opiskeli pianonsoittoa Sibelius-Akatemiassa Ernst Lingon johdolla ja valmistui diplomipianistiksi vuonna 1963. Hän jatkoi opintojaan Jean Doyenin ja Jörg Demusin johdolla sekä suoritti myös filosofian maisterin tutkinnon Jyväskylän yliopistossa vuonna 1972 pääaineenaan musiikkitiede. Hän työskenteli Jyväskylän konservatorion opettajana 1955–1965 ja Jyväskylän yliopiston assistenttina 1965–1977.
Palaksen ura jatkui Espoossa, jossa hän toimi Musiikkiopisto Juvenalian rehtorina 1979–1989.
Palas tunnettiin myös musiikkiarvostelijana ja -kirjoittajana. Hän laati arvosteluja Aamulehteen vuodesta 1969 ja toimi musiikkilehti Rondon päätoimittajana 1970–1974. Hänen kirjastaan Kuuntelen musiikkia otettiin kaksi painosta.
Palaksen lapsia ovat viulisti Merit Palas (s. 1955), sellisti Taina Palas (s. 1956) ja huilutaiteilija Lennart Palas (s. 1969).
Aiheesta muualla

Rainer Palaksen muistokirjoitus Helsingin Sanomissa.
Rinkabyn piiri

Rinkabyn piiri voi tarkoittaa seuraavia Ruotsin piirejä:
Rinkabyn piiri (Närke), piiri Örebron kunnassa
Rinkabyn piiri (Skåne), piiri Kristianstadin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rinkaby distrikt”, voi hakea sivunnimihaulla, laajalla sivunnimihaulla tai tekstihaulla.
Van Tuong Nguyen

Van Tuong Nguyen, vietnamilaisittain Nguyễn Tường Vân, katolisen kirkon kasteessa nimellä Caleb, (17. elokuuta 1980 – 2. joulukuuta 2005) oli thaimaalaisella pakolaisleirillä syntynyt vietnamilainen, joka myöhemmin asui Australiassa Melbournen kaupungissa. Hän jäi joulukuussa 2002 kiinni singaporelaisella Changin lentokentällä hieman alle 500 gramman heroiinilastin salakuljetuksesta. Vuonna 2004 singaporelainen oikeusistuin tuomitsi hänet kuolemaan hirttämällä.
Valitukset ylempiin oikeusasteisiin eivät kumonneet tuomiota. Turhiksi osoittautuivat myös ihmisoikeusjärjestöjen, Australian hallituksen ja katolisen kirkon sekä lukuisten yksityishenkilöiden esittämät armonanomukset, jotka vetosivat siihen, että nuorukainen oli vankilassa ollessaan kääntynyt uskoon ja oli yhteistyöhaluinen sen huumerenkaan kiinnisaamiseksi, jonka palveluksessa oli toiminut. Singaporen hallitus vetosi siihen, mihin oikeusasteetkin olivat vedonneet: tiukkojen huumelakien mukaan yli 15 gramman heroiinierän hallussapidosta on pakollinen rangaistus kuolema.
Mediakohun saattelemana Van Nguyen hirtettiin singaporelaisessa Changin vankilassa aamunkoitteessa 2. joulukuuta 2005 klassisella brittiläisellä pitkän pudotuksen menetelmällä. Hänet haudattiin neljä päivää myöhemmin Melbournessa, Australiassa. Hautajaiset televisioitiin ja niistä raportoitiin laajasti australialaisissa tiedotusvälineissä. Jopa Queenslandin osavaltion parlamentti kunnioitti hänen muistoaan minuutin hiljaisuudella, joskin tilaisuutta boikotoi liki puolet parlamentin jäsenistä.
Verneri Taurama

Verneri Taurama (s. 26. heinäkuuta 2001 Virolahti) on suomalainen pesäpalloilija. Taurama edusti kaudella 2020 ykköspesisseura Haminan Palloilijoita sekä Hyvinkään Tahkoa Poikien superpesiksessä. Tauraman sopimus Haminan kanssa loppui kauden 2020 päätyttyä.
Taurama pelasi kaudella 2018 kaksi superpesisottelua ja toi niissä yhden juoksun ja kirjautti neljä kärkilyöntiä. Kaudella 2018 hän oli saavuttamassa B-poikien SM-hopeaa Kouvolan Pallonlyöjien joukkueessa. Kaudella 2019 Taurama pelasi Jokioisten Koetuksen suomensarja-joukkueessa 13 ottelua, tuoden niissä 23 juoksua ja kirjauttaen 1 lyödyn kunnarin. Kaudella 2020 Taurama pelasi Miesten Ykköspesistä yhden runkosarjaottelun verran, ja kirjautti itselleen 1 tuodun juoksun ja 2 onnistunutta kärkilyöntiä 3 yrityksestä.
Taurama oli voittamassa myös kaudella 2020 Poikien Superpesiksen SM-pronssia Hyvinkään Tahkon paidassa. Taurama pelasi menneellä kaudella Hyvinkään paidassa  kaikki pelit joukkueen kärkietenijänä, lukuun ottamatta yhtä ottelua. Taurama kirjautti Poikien Superpesiksen runkosarjassa 8 otteluun itselleen 1 lyödyn kunnarin, 14 tuotua juoksua ja yhteensä 34 kärkilyöntiä. Poikien Superpesiksen pudotuspeleissä kirjautti Taurama itselleen 7 tuotua juoksua, sekä 23 kärkilyöntiä.
Aiheesta muualla

Pesiksen Maailma, pelaajakortti: Verneri Taurama
Verneri Taurama: Superin tasolle lyhyin askelin Reimari.  7.8.2018. Viitattu 22.11.2018.
Risto Virtanen

| Henkilötiedot |
| --- | --- | --- | --- |
Syntymäaika: 6. toukokuuta 1956 (ikä 68)
Syntymäpaikka: Pori, Suomi
Pelipaikka: hyökkääjä
Pituus: 178 cm
Seurat
| Vuodet | Seura | O | (M) |
| 1975–1979 | Ässät | – | (33) |
| 1980–1981 | TPS | 51 | (16) |
| 1982–1986 | PPT | 81 | (21) |
| 1988 | MuSa | 11 | (5) |
| Yhteensä | Yhteensä | 143 | (42) |
Valmennusura
1988: MuSa
1989–1990: Elo
1991–1992: PPT/Jazz (A-jun.)
1993–1994: Jazz (apuv.)
1996: MuSa
1997–1998: EuPa
1999: P-Iirot
2000: Jazz (apuv.)
2001: PoPa
2002: Jazz
2007: MuSa
2010: Jazz
 Seurajoukkueuran tilastot kattavat vain kansalliset sarjat.
Risto Virtanen (s. 6. toukokuuta 1956 Pori) on suomalainen jalkapallovalmentaja sekä entinen jalkapalloilija.
Pelaajaurallaan hän edusti muun muassa Turun Palloseuraa ja Porin Pallo-Tovereita. Virtanen pelasi SM-sarjassa yhteensä 82 ottelua ja teki niissä 17 maalia.
Talven 1984 hän vietti Englannissa Sheffield Unitedin mukana, mutta ei saanut Britanniaan työlupaa. Englannin liigan tuolloisen käytännön mukaan ulkomaalainen pelaaja sai työluvan vain, mikäli kuului oman maajoukkueensa vakiokokoonpanoon.
Valmentajana Virtanen on toiminut useissa eri seuroissa. Veikkausliigassa hän valmensi FC Jazzia kaudella 2002. Vuonna 1993 hän saavutti Suomen mestaruuden FC Jazzin apuvalmentajana.
Van Schootenin lause

Euklidisessa geometriassa van Schootenin lause on tasasivuista kolmiota ja sen ympäri piirrettyä ympyrää koskeva lause. Lause kuuluu seuraavasti: Olkoon  ABC tasasivuinen kolmio ja  D sen ympäri piirretty ympyrä. Tällöin mielivaltaiselle  D:n kehän pisteelle  E pätee, että janoista  AE,BE ja  CE kahden lyhyemmän janan pituuden summa on pisimmän janan pituuden summa. Lauseen todistus on annettu MAOL ry:n lukion matematiikkakilpailun vuoden 2014 mallivastauksissa. Bui Quang Tuan on yleistänyt lausetta seuraavasti: Olkoon  ABC kolmio ja  P sen ympäri piirretyn ympyrän kehän piste. Olkoot  a,b ja  c kolmion  ABC sivut sekä  da,db ja  dc etäisyydet  P:stä sivuille  a=BC,b=CA ja  c=AB. Tällöin osamääristä  {\frac {a}{da}},{\frac {b}{db}} ja  {\frac {c}{dc}} yksi on kahden muun summa.
Raiskauskriisikeskus Tukinainen

| Raiskauskriisikeskus Tukinainen |
| --- | --- |
Päämaja:  Helsinki
Aiheesta muualla
Sivusto
Infobox OKNimi-testi OK: 
Raiskauskriisikeskus Tukinainen on voittoa tuottamaton yhdistys, jonka päärahoittajana on Sosiaali- ja terveysjärjestöjen avustuskeskus. Se on toiminut vuodesta 1993 läntien ja se on SOSTEn jäsenjärjestö. Raiskauskriisikeskus antaa tukea, apua ja neuvontaa seksuaalista väkivaltaa kohdanneille. Raiskauskriisikeskuksen päätoimipaikka sijaitsee Helsingissä ja sillä on alueelliset toimipisteet Jyväskylässä ja Rovaniemellä. Yhdistys ylläpitää päivystys- ja neuvontapuhelimia sekä järjestää erilaisia ryhmiä seksuaalista väkivaltaa kohdanneille.
Aiheesta muualla

Yhdistyksen verkkosivut
Victor/Victoria

| Victor/Victoria |
| --- | --- |

Ohjaaja:  Blake Edwards
Käsikirjoittaja:  Blake Edwards
Tuottaja:  Blake Edwards Tony Adams
Säveltäjä:  Henry Mancini
Kuvaaja:  Dick Bush
Leikkaaja:  Ralph E. Winters
Pukusuunnittelija:  Patricia Norris
Pääosat:   Julie Andrews  James Garner  Robert Preston 
Valmistustiedot
Valmistusmaa:  Yhdysvallat
Tuotantoyhtiö:   Metro-Goldwyn-Mayer  Pinewood Studios 
Levittäjä:  Metro-Goldwyn-Mayer Netflix
Ensi-ilta:  1982
Kesto:  132 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Victor/Victoria on vuonna 1982 ilmestynyt elokuvamusikaali, jonka on kirjoittanut ja ohjannut Blake Edwards. Elokuvan pääosissa olivat Julie Andrews, James Garner ja Robert Preston. Elokuvan musiikin sävelsi Henry Mancini ja sanoittanut Leslie Bricusse. Elokuvasta sovitettiin vuonna 1995 Broadway-musikaali, jonka pääosassa myös oli Julia Andrews. Elokuva oli ehdolla seitsemään Oscar-palkintoon ja voitti Oscarin parhaasta alkuperäiskappaleesta. Elokuva kertoo naisesta joka tekeytyy naisena esiintyväksi mieheksi.
Käännös suomeksi
Valkoisten dyynien ratsastajat

| Valkoisten dyynien ratsastajat Teflon Brothers |
| --- | --- | --- |

Studioalbumin tiedot
 Julkaistu: 25. tammikuuta 2013
 Formaatti: CD, digitaalinen
 Tuottaja(t): DJPP, Ercola, King Of Sweden, Matti Mikkola, Bleakk, Sakke, Musajusa, Palmroth, SirpaNaama
 Tyylilaji: rap, pop, elektroninen
 Kesto: 44.47
 Levy-yhtiö: Johanna Kustannus
Listasijoitukset
  Suomen virallinen lista: 6.
Teflon Brothersin muut julkaisut
| © 2010 | Valkoisten dyynien ratsastajat 2013 | Isänpäivä 2014 |
Valkoisten dyynien ratsastajat on rap-yhtye Teflon Brothersin kolmas studioalbumi, joka julkaistiin 25. tammikuuta 2013 Universal Musicin alaisuudessa toimivan Johanna Kustannuksen kautta. Albumin tuotannosta vastaa muun muassa DJPP ja Ercola.
Taustaa

Albumin ensimmäinen singlestä "Poimunopeus" julkaistiin musiikkivideo huhtikuun lopulla 2012. Kappaleen on tuottanut Bleakk. Kesäkuussa 2012 julkaistiin toinen single "Lähestymiskieloja". Lokakuussa 2012 julkaistiin musiikkivideo kappaleesta "Toukasta eroon". Kappaleen "Seksikkäin jäbä" musiikkivideo julkaistiin 31. joulukuuta 2012. Kappale nousi parhaimmillaan Suomen virallisen singlelistan kolmannelle sijalle. Kappaleesta julkaistiin rock-henkinen remixversio huhtikuussa 2013 nimellä "Seksikkäin jäbä (Mötley RMX) Xcovered", ja myös sitä varten julkaistiin musiikkivideo. Kaksi muuta musiikkivideota julkaistiin kappaleista "Jee jee" ja "Pidä itsesi miehenä". Itse albumi saavutti Suomen virallisen albumilistan kuudennen sijan.